
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Για τη Ρύθμιση της Διαδικασίας Εισαγωγής Μονίμων Υπξκών του 
Στρατού Ξηράς στη Στρατιωτική Σχολή Ευελπίδων . 1 

Πολιτογράφηση του αλλογενούς αλλοδαπού Μουσταφά - Δημήτριου 
Καπραν του Ναμίκ..... 2 

Πολιτογράφηση του αλλοδαπού ΤΕΖΥΕΝ ΚΕΟΑΜ του δβϊΊάδ και 
άλλων 20 προσώπων. 3 

Μείωση του ύψους της πάγιας προκαταβολής στις Υπηρεσίες του 
ΟΔΔΥ στη Θεσσαλονίκη, Πάτρα και Λάρισα. 4 

Επιχορήγηση εργοδοτών για απασχόληση ατόμων με ειδικές ανά¬ 
γκες . 5 

Σύσταση Κέντρου Ψυχικής Υγείας (Κ.Ψ.Υ.) στην Χαλκίδα .... 6 

Μεταφορά Π.Ι.Μιχοΐου Ν. Αχαΐας από το Κ.Υ. Βάρδας Ν. Ηλείας 
στο Κ.Υ. Κάτω Αχαΐας Ν. Αχαΐας. 7 

Σύσταση Π.Ι. 24ωρης ετοιμότητας Θηρασίας του Κ.Υ. Θήρας Ν. 
Κυκλάδων . 8 

Υπαγωγή της Κοινότητας Μιντιλογλίου Νομού Αχαΐας στην πε¬ 
ριοχή ευθύνης του Π.Ι. Βραχνέϊκων του Κ.Υ. Κάτω Αχαΐας Ν. 
Αχαΐας. 9 

Υπαγωγή της Κοινότητας Ελαιώνας Αιγιαλείας Νομού Αχαΐας 
στην περιοχή ευθύνης του Π.Ι. 24ωρης ετοιμότητας Διακοπτού 
του Κ.Υ. Ακράτας .10 

Μεταφορά θέσεων ειδικευομένων γιατρών για την ειδικότητα της 
Μαιευτικής - Γυν/γίας από το Περιφερειακό Γεν. Νοσ. Πατρών 
«ΑΓΙΟΣ ΑΝΔΡΕΑΣ» στο Πανεπιστημιακό Περιφ. Γεν. Νοσ. Πα¬ 
τρών .11 

Αναπροσαρμογή πιστωτικών διευκολύνσεων στους σεισμοπαθείς 
του παλαιού προσφυγικού συνοικισμού στη Θήβα του Νομού Βοι¬ 
ωτίας ..ί.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 454.01/5/571613- (1) 


Για τη Ρύθμιση της Διαδικασίας Εισαγωγής Μονίμων Υπξκών του 
Στρατού Ξηράς στη Στρατιωτική Σχολή Ευελπίδων. 

ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Το άρθρο 4 του Ν 1351/83 «Εισαγωγή σπουδαστών στην τριτο¬ 
βάθμια εκπαίδευση. 

β) Το άρθρο μόνο του Ν 1294/82 «Συμπλήρωση των διατάξεων της 
Νομοθεσίας «περί Στρατιωτικών Σχολών». 

γ) Το Προεδρικό Διάταγμα με αριθ. 238/88 (ΦΕΚ - 103/Α). 
δ) Το Νόμο 1771/88 (ΦΕΚ/71 Τεύχος Α), αποφασίζουμε: 
Όπως η εισαγωγή στη Στρατιωτική Σχολή Ευελπίδων (ΣΣΕ) Μονί¬ 
μων Υπαξιωματικών του Στρατού Ξηράς, σε ποσοστό 20% των θέσεων 


των εισακτέων που προκηρύσσονται κάθε χρόνο γίνεται με γραπτές εξε¬ 
τάσεις στα μαθήματα και ύλη της 1ης Δέσμης μαθημάτων των γενικών 
εξετάσεων του έτους, από τη ΣΣΕ με τις προβλεπόμενες διαδικασίες του 
Οργανισμού της και σε συνδυασμό με τους εκάστοτε ισχύοντες νόμους 
και ΠΔ που αφορούν την εισαγωγή των σπουδαστών στην τριτοβάθμια 
εκπαίδευση. Οι εξετάσεις λαμβάνουν χώρα στις εγκαταστάσεις της Σχο¬ 
λής. Η υπ’ αριθ. Φ. 454.0/11/87897/Σ. 750/5 Μαίου 83/ΥΕΘΑ/ 
ΓΕΣ/ 3οΕΓ/2α (ΚΑΥ) παύει να ισχύει από δημοσιεύσεως στην Εφημε¬ 
ρίδα της Κυβερνήσεως της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαρτίου 1990 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝ. ΠΑΙΔΕΙΑΣ ΚΑΙ ΘΡΗΣ/ΤΟΝ 

ΘΕΟΔ. ΝΤΕΓΙΑΝΝΗΣ ΚΩΝ/ΝΟΣ ΔΕΣΠΟΤΟΠΟΥΛΟΣ 

—-♦- 

( 2 ) 

Πολιτογράφηση του αλλογενούς αλλοδαπού Μουσταφά - Δημητρίου 
Καπραν του Ναμίκ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 14774/89/7.2.1990 απόφαση του Υπουργού Εσωτε¬ 
ρικών, έγινε δεκτή η από 14.3.1989 αίτηση πολιτογράφησης του αλ¬ 
λογενούς αλλοδαπού Μουσταφά - Δημητρίου Καπραν του Ναμίκ, για 
απόκτηση της Ελληνικής Ιθαγένειας. 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 

- - ^ - 

( 3 ) 

Πολιτογράφηση του αλλοδαπού ΤΕΖΥΕΝ ΚΕΟΑΜ του δβιΊάβ και άλ¬ 
λων 20 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 7562/7.3.1990 απόφαση του Υπουργού Εσωτερικών, 
έγινε δεκτή η από 21.3.1986 αίτηση πολιτογράφησης του αλλογενούς 
αλλοδαπού ΤΕΖΥΕΝ ΚΕΟΑΜ του 5 εγΕΪ 8 για απόκτηση της Ελληνικής 
Ιθαγένειας. 

Με την αριθ. 3645 όμοια μέ την ίδια παραπάνω χρονολογία, έγινε 
δεκτή η από 10.2.1988 αίτηση πολιτογράφησης του ομογενούς αλλο¬ 
δαπού Παντουβακη Σπύρου του Εμμανουήλ, για απόκτηση της Ελληνι¬ 
κής Ιθαγένειας. 

Με την αριθ. 3644 όμοια μέ την ίδια παραπάνω χρονολογία, έγινε 
δεκτή η από 10.2.1988 αίτηση πολιτογράφησης του ομογενούς αλλο¬ 
δαπού Παντουβάκη Γεωργίου - Τζέϊμς του Εμμανουήλ, για απόκτηση 
της Ελληνικής Ιθαγένειας. 

Με την αριθ. 74644/89 όμοια μέ την ίδια παραπάνω χρονολογία, 
έγινε δεκτή η από 7.11.1985 αίτηση πολιτογράφησης της οιλλογενούς 
αλλοδαπής Μπουζοϊάνου Ζέλυ - Εμμανουέλα του Κωνσταντίν συζ. Δε- 
λαπόρτα Αντωνίου, για απόκτηση της Ελληνικής Ιθαγένειας. 

Με την αριθ. 2661 όμοια μέ την ίδια παραπάνω χρονολογία, έγινε 
δεκτή η από 5.2.1988 αίτηση πολιτογράφησης του αλλογενούς αλλο¬ 
δαπού ΜΟΚ Σάϊ Μαν του Μουν, για απόκτηση της Ελληνικής Ιθαγέ¬ 
νειας. 

Με την αριθ. 814 όμοια μέ την ίδια παραπάνω χρονολογία, έγινε δε¬ 
κτή η από 18.6.1986 αίτηση πολιτογράφησης της αλλογενούς αλλοδα¬ 
πής Ατταλη Χενριέττε του Αλβέρτου, για απόκτηση της Ελληνικής Ιθα¬ 
γένειας. 

Με την αριθ. 1926 όμοια μέ την ίδια παραπάνω χρονολογία, έγινε 
δεκτή η από 25.8.1989 αίτηση πολιτογράφησης της ομογενούς αλλο¬ 
δαπής Κοκαβέση Ελένης του λνδρέα, για απόκτηση της Ελληνικής 
Ιθαγένειας. 

Με την αριθ. 9238 όμοια μέ την ίδια παραπάνω χρονολογία, έγινε 
δεκτή η από 9.8.1989 αίτηση πολιτογράφησης της αλλογενούς αλλο¬ 
δαπής Στοϊκας Βουσκοσκα του Ράντοβα και τώρα συζ. Τραίνου Δαμου, 
για απόκτηση της Ελληνικής Ιθαγένειας. 

Με την αριθ. 1587 όμοια μέ την ίδια παραπάνω χρονολογία, έγινε 
δεκτή η από 7.12.1988 αίτηση πολιτογράφησης της αλλογενούς αλλο¬ 
δαπής Μαρίας Πετροπούλου συζ. Βασιλείου το γένος Τότιο Γκεντσεβ 
Τοτεβ, για απόκτηση της Ελληνικής Ιθαγένειας. 

Με την αριθ. 71588/89 όμοια μέ την ίδια παραπάνω χρονολογία, 
έγινε δεκτή η από 12.10.1988 αίτηση πολιτογράφησης του αλλογε¬ 
νούς αλλοδαπού Μπουλεαντρα Κων/νου του Ίον, για απόκτηση της 
Ελληνικής Ιθαγένειας. 

Με την αριθ. 75308/89 όμοια μέ την ίδια παραπάνω χρονολογία, 
έγινε δεκτή η από 21.2.1989 αίτηση πολιτογράφησης του αλλογενούς 
αλλοδαπού Νασσρ Ελ Σάϊεντ του Αμπντέλ, για απόκτηση της Ελληνι¬ 
κής Ιθαγένειας. 

Με την αριθ. 6953 όμοια μέ την ίδια παραπάνω χρονολογία, έγινε 
δεκτή η από 18.11.1988 αίτηση πολιτογράφησης της αλλογενούς αλ¬ 
λοδαπής Ουϊγκουν Νεριμάν του Νούρη, για απόκτηση της Ελληνικής 
Ιθαγένειας. 

Με την αριθ. 75903/89 όμοια μέ την ίδια παραπάνω χρονολογία, 
έγινε δεκτή η από 2.2.1989 αίτηση πολιτογράφησης της ομογενούς 
αλλοδαπής Βελέγκα Βικτωρίας του Χρήστου, για απόκτηση της Ελλη¬ 
νικής Ιθαγένειας. · 

Με την αριθ. 8970 όμοια μέ την ίδια παραπάνω χρονολογία, έγινε 
δεκτή η από 16.2.1988 αίτηση πολιτογράφησης του ομογενούς αλλο¬ 
δαπού Κοτοβ Γεωργίου του Αναστάσοβ, για απόκτηση της Ελληνικής 
Ιθαγένειας. 

Με την αριθ. 13879 όμοια μέ την ίδια παραπάνω χρονολογία, έγινε 
δεκτή η από 28.11.1989 αίτηση πολιτογράφησης του αλλογενούς αλ¬ 
λοδαπού Χακίμ Ουαλίντ του Μοχαμμάντ, για απόκτηση της Ελληνικής 
Ιθαγένειας. 

Με την αριθ. 68821 /89 όμοια μέ την ίδια παραπάνω χρονολογία, 
έγινε δεκτή η από 26.4.1989 αίτηση πολιτογράφησης της αλλογενούς 
αλλοδαπής Αβδου Σιμόν χήρας Φουάντ, για απόκτηση της Ελληνικής 
Ιθαγένειας. 

Με την αριθ. 65978/89 όμοια μέ την ίδια παραπάνω χρονολογία, 
έγινε δεκτή η από 25.4.1988 αίτηση πολιτογράφησης της ομογενούς 
αλλοδαπής Φαντούση Μαργαρίτας, για απόκτηση της Ελληνικής Ιθα¬ 
γένειας. 

Με την αριθ. 74277/89 όμοια μέ την ίδια παραπάνω χρονολογία, 
έγινε δεκτή η από 6.12.1988 αίτηση πολιτογράφησης της αλλογενούς 
αλλοδαπής Ανν Μακαϋ του Ρομπέρτο και τώρα συζ. Ευαγγέλου Διαμα- 
ντόπουλου, για απόκτηση της Ελληνικής Ιθαγένειας. 

Με την αριθ. 72143/89 όμοια μέ την ίδια παραπάνω χρονολογία, 
έγινε δεκτή η από 23.11.1988 αίτηση πολιτογράφησης της ομογενούς 
αλλοδαπής Κωνσταντινίδου Κρυσταλλείας του Κυριάκου, για από¬ 
κτηση της Ελληνικής Ιθαγένειας. 

Με την αριθ. 73842/89 όμοια μέ την ίδια παραπάνω χρονολογία, 
έγινε δεκτές οι από 7.10.1988 αιτήσεις πολιτογράφησης των ομογε¬ 
νών (αλλοδαπών Σωτηρίου Γκίκα του Ευαγγέλου και της συζύγου του 
Αλεξάνδρας, το γένος Μιχαήλ Δημητριάδη, για απόκτηση της Ελληνι¬ 
κής Ιθαγένειας. 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 


Αριθ, 2041453/677 (4) 

Μείωση του ύφους της πάγιας προκαταβολής στις Υπηρεσίες του ΟΔΔΥ 
στη Θεσσαλονίκη, Πάτρα και Λάρισα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 25 του Ν.Δ. 496/74 «περί Λογιστικού 
των Νομικών Προσώπων Δημοσίου Δικαίου» όπως τροποποιήθηκε με 
το Ν. 369/76. 

2. Την αριθ. 0208/181/26.4.82 κοινή απόφαση των Υπουργών 
Προεδρίας Κυβερνήσεως και Οικονομικών «περί αναμορφώσεως των 
Συλλογικών Οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3. Την αριθμ. 1637/23.3.89 πράξη του Διοικητικού Συμβουλίου 
του ΟΔΔΥ. 

4. Τα αριθ. 8038/11.5.89 και 8039/11.5.89 έγγραφα του 
ΟΔΔΥ, αποφασίζουμε: 

1. Τροποποιούμε τις αριθ. 50738/289/14.5.77 και 76722/324/ 
27.7.83 αποφάσεις μιας, όπως τροποποιήθηκαν μεταγενέστερα και κα¬ 
θορίζουμε το ύψος της πάγιας προκαταβολής της Δ/νσης Οργανισμού 
Διαχείρισης Δημόσιου Υλικού Θεσσαλονίκης στο ποσό του ενός εκατομ¬ 
μυρίου (1.000.000) δραχμών και των Τμημάτων Πάτρας και Λάρισας 
στο πούό των τριακοσίων χιλιάδων (300.000) δραχμών για κάθε υπη¬ 
ρεσία. 

2. Συμπληρώνουμε τις ανωτέρω αποφάσεις μας και ορίζουμε επί 
πλέον και του ΚΑ 0881 «Συντήρηση και επισκευή μεταφορικών μέσων 
ξηράς», σε βάρος της πίστωσης του οποίου επιτρέπεται η πληρωμή δα¬ 
πανών από την πάγια προκαταβολή, της κάθε μιάς παραπάνω υπηρε¬ 
σίας. 

3. Κατά τα λοιπά ισχύουν οι (ανωτέρω αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1990 

ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 30136 (5) 

Επιχορήγηση εργοδοτών για απασχόληση ατόμων με ειδικές ανάγκες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντες υπόψη: 

1. Τις διατάξεις της παρ. 1 του άρθρου 5 του Ν. 1648/86 «προστα¬ 
σία πολεμιστών, αναπήρων καθ θυμάτων πολέμου και μειονεκτούντων 
προσώπων» (ΦΕΚ 147/Α/2.10.1986). 

2. την υπ’ αριθ. 112/16.1.1990 γνώμη του Δ.Σ. του Ο.Α.Ε.Δ. 
(αριθ. συνεδρίασης 3/16.1.1990) που μας υποβλήθηκε με το υπ’ αριθ. 
101129/22.1.1990 έγραφό του, αποφασίζουμε: 

Καταρτίζουμε προγράμματα επιχορήγησης ιδιωτικών επιχειρήσεων, 
Οργανισμών και Επιχειρήσεων Τοπικής Αυτοδιοίκησης και Κοινής 
Ωφέλειας, Συνεταιρισμών Επαγγελματικών Σωματείων και Ενώσεων 
αυτών, που προσλαμβάνουν άτομα με ειδικές ανάγκες με την διαδικα¬ 
σία της υποχρεωτικής πρόσληψης (άρθρο 2 του Ν. 1648/86) και γε¬ 
νικά εργοδοτών για την πρόσληψη ατόμων με ειδικές ανάγκες ως εξής: 

1. Α, Πρόγραμμα επιχορήγησης εργοδοτών για την πρόσληψη τριά- 
κοσίων (300) ατόμων με ειδικές ανάγκες κάτω των 25 ετών. 

Β. Πρόγραμμα επιχορήγησης εργοδοτών για την πρόσληψη τετρα- 
κοσίων εξήντα (460) ατόμων με ειδικές ανάγκες άνω των 25 ετών. 

Στο Α. πρόγραμμα επιχορηγούνται εργοδότες για άτομα με ειδικές 
ανάγκες που διανύουν το 16ο έτος της ηλικίας τους, έχουν δηλ. συ¬ 
μπληρώσει το 15ο έτος της ηλικίας τους έως και το 25ο έτος, κατά την 
ημερομηνία πρόσληψής τους. 

Άτομα που κατά την διάρκεια της υπαγωγής τους στο πρόγραμμα 
συμπληρώνουν το 25ο έτος παραμένουν στο πρόγραμμα αυτό (Πρό¬ 
γραμμα Α.). 

Στο Β. πρόγραμμα υπάγονται εργοδότες για άτομα 25 ετών συ¬ 
μπληρωμένων, διανύουν δηλ. το 26ο έτος έως το 65ο έτος. 

Άτομα που έχουν συμπληρώσει με βάση την ημερομηνία γέννησής 
τους το 65ο έτος της ηλικίας τους την ημέρα της πρόσληψής τους δεν 
μπορούν να υπαχθούν στο πρόγραμμα. 

Άτομα που συμπληρώνουν το 65ο έτος της ηλικίας τους κατά τη 
διάρκεια υπαγωγής τους στο πρόγραμμα παραμένουν σ’ αυτό. 

2. Στα παραπάνω προγράμματα δεν περιλαμβάνονται κρατικοί φο¬ 
ρείς, ανεξάρτητα από το καθεστώς δημοσίου ή ιδιωτικού ή μικτού δι¬ 
καίου που τους διέπει, όπως αναφέρονται στην παρ. 6 του άρθρου 1 του 
Ν. 1256/82 δηλαδή: 

α) Οι Κρατικές ή Δημόσιες Υπηρεσίες όπως εκπροσωπούνται από το 
νομικό πρόσωπο του Δημοσίου. 

β) Οι Κρατικοί ή Δημόσιοι Οργανισμοί σαν κρατικά Ν.Π.Δ.Δ. 

γ) Οι Κρατικές ή Δημόσιες και παραχωρηθείσες επιχειρήσεις, όπως 
η ΔΕΗ, ο ΟΤΕ, η Ελληνκή Ραδιοφωνία, Τηλεόραση κ.λ.π. 

δ) Τα Κοινωφελή Ιδρύματα του Αστικού Κώδικα που περιήλθαν στο 
Δημόσιο και χρηματοδοτούνται ή επιχορηγούνται από αυτό. 

ε) Οι τραπεζικές και άλλες ανώνυμες Εταιρείες στις οποίες είτε τα 
κατά τις προηγούμενες περιπτώσεις νομικά πρόσωπα έχουν το σύνολο ή 
την πλειψηφία των μετοχών του εταιρικού κεφαλαίου, είτε έχουν κρα¬ 
τικό προνόμιο ή κρατική επιχορήγηση, όπως η Τράπεζα Ελλάδος, η 
Αγροτική Τράπεζα, Η Ελληνική Τράπεζα Βιομηχανικής Αναπτύξεως, 
η Κτηματική Τράπεζα, η Εμπορική Τράπεζα κ.λ.π. 

στ) Τα Κρατικά Νομικά Πρόσωπα που έχουν χαρακτηρισθεί από το 
Νόμο ή τα δικαστήρια ή νομικά πρόσωπα ιδιωτικού δικαίου, όπως ο 
Ο.Σ.Ε., ο Αυτόνομος Σταφιδικός Οργανισμός κ.α. που χρηματοδοτού¬ 
νται ή επιχορηγούνται από οποιαδήποτε από τα προαναφερόμενα νο¬ 
μικά πρόσωπα. 

ζ) Οι θυγατρικές ανώνυμες Εταιρείες των πιο πάνω νομικών προσώ¬ 
πων των εδαφ. α' έως στ', που ελέγχονται άμεσα ή έμμεσα από αυτά. 

Επίσης στα παραπάνω προγράμματα δεν περιλαμβάνονται όλες γε¬ 
νικά οι Τράπεζες και πολιτικές οργανώσεις και κόμματα και επιχειρή¬ 
σεις καθαρισμών χώρων. 

Από τους παραπάνω φορείς εξαιρούνται και δύνανται να επιχορηγη¬ 
θούν οι Εταιρείες στις οποίες συμμετέχουν οι φορείς αυτοί και οι οποίες 
Εταιρείες έχουν νομική μορφή ΑΕ, ΑΕΒΕ και ΕΠΕ λειτουργούν με τους 
κανόνες του ελεύθερου ανταγωνισμού και δεν έχουν μονοπωλιακό προ¬ 
νόμιο. 

Προκειμένου να εγκριθεί η υπαγωγή των ανωτέρω Εταιρειών στο 
πρόγραμμα θα ζητείται και η γνώμη του φορέα που κατέχει την πλειο- 
ψηφία των μετοψών. 

3. Το ποσό της επιχορήγησης για κάθε προσλαμβανόμενο άτομο (ερ¬ 
γάτη ή υπάλληλο) καθορίζεται στις δύο χιλιάδες τριακόσιες δρχ. 
(2.300) την ημέρα, χωρίς καμμιά άλλη παροχή από τον ΟΑΕΔ (ασφά¬ 
λιση κ.λ.π.). 

4. Επίσης δύνανται να επιχορηγούνται επιχειρήσεις οι οποίες θα απα¬ 
σχολήσουν άτομα με ειδικές ανάγκες που έχουν περιορισμένες δυνατό¬ 
τητες για επαγγελματική απασχόληση από οποιαδήποτε χρόνια σωμα¬ 
τική ή ψυχική πάθηση ή βλάβη (παρ. 4 άρθρο 1 του Ν. 1648/86) για 
ώρες εργασίας ίσες με το ήμισυ των ωρών της ημερήσιας υποχρεωτικής 
απασχόλησης. 

Σ’ αυτές τις περιπτώσεις το ποσό της επιχορήγησης καθορίζεται στις 
χίλιες διακόσιες (1.200) δρχ. την ημέρα. 

4α. Η διάρκεια της επιχορήγησης για κάθε προσλαμβανόμενο άτομο 
ορίζεται σε δώδεκα (12) μήνες από την ημέρα της πρόσληψης, η οποία 
πρέπει να γίνεται μετά την ημερομηνία της εγκριτικής απόφασης του Δ/ 
ντή της αρμόδιας Υπηρεσίας (ΥΝ ή ΤΥ ή του Γρ. Εργασίας ατόμων με 
ειδικές ανάγκες ή του Γρ. Εργασίας) του ΟΑΕΔ υποχρεωμένου για την 
έκδοση της απόφασης το αργότερο μέσα σε είκοσι (20) εργάσιμες ημέ¬ 
ρες, από της υποβολής της σχετικής αίτησης. 

Ο εργοδότης υποχρεούται να απασχολήσει τον νέο προσλαμβανόμενο 
για δέκα πέντε (15) τουλάχιστον μήνες από τους οποίους τους πρώτους 
δώδεκα (12) με επιδότηση και τους τελευταίους τρεις (3) χωρίς επιδό¬ 
τηση. 

Για τον νομό Αττικής (πλην ΤΥ ΟΑΕΔ Μεγάρων και Ελευσίνας) και 
τους Νομούς Θεσσαλονίκης, Μαγνησίας, Ηρακλείου, Αχαΐας, Λάρισας 
οι παραπάνω αποφάσεις θα εκδίδονται από τους προϊσταμένους των 
αντίστοιχων Γραφείων Εργασίας ατόμων με ειδικές ανάγκες. 

Οι αποφάσεις αυτές θα κοινοποιούνται για την καταβολή της επιχο¬ 
ρήγησης στις αρμόδιες κατά τόπο Υπηρεσίες του ΟΑΕΔ και στον εργο¬ 
δότη. 

Είναι δυνατή όμως κατ’ εξαίρεση η υπαγωγή ατόμου με ειδικές ανά¬ 
γκες στο πρόγραμμα εφόσον η πρόσληψή του έγινε μέσα σε είκοσι (20) 
εργάσιμες ημέρες, πριν από την ημερομηνία υποβολής της αίτησης για 
υπαγωγή στο πρόγραμμα. 

Η επιχορήγηση θα υπολογίζεται για κάθε εργάσιμη ημέρα και μέχρι 
είκοσι έξι (26) ημέρες κατ’ ανώτατο όριο για κάθε μήνα, εφόσον όμως 
κάθε μήνα υπάρχουν τουλάχιστον δέκα οκτώ (18) ημερομίσθια, ο εργο¬ 
δότης θα επιχορηγείται κανονικά για τα ανάλογα αυτά ημερομί¬ 


σθια. 

Εάν μέσα στο 12μηνο της επιχορήγησης υπάρχουν έξι (6) κατ’ ανώ¬ 
τατο όριο μήνες με ημερομίσθια μισθωτού από 1 έως 17 τότε επίσης θα 
επιχορηγείται κανονικά ο εργοδότης για τα ημερομίσθια αυτά και σε πε¬ 
ρίπτωση που τα ημερομίσθια είναι κάτω των 18 κατά μήνα και για 
επτά (7) μήνες και άνω, τότε δε θα επιχορηγείται ο εργοδότης. 

4β. Οι Οργανισμοί και οι Επιχειρήσεις της Τοπικής Αυτοδιοίκησης 
καθώς και οι Ξενοδοχειακές και Τουριστικές Επιχειρήσεις δύνανται να 
επιχορηγούνται για την απασχόληση ατόμων με ειδικές ανάγκες και 
στην περίπτωση κατά την οποία τους παρέχουν εποχιακή απασχόληση 
τουλάχιστον έξι (6) μηνών. 

Στην περίπτωση αυτή ο χρόνος έναρξης της επιχορήγησης θα είναι ο 
χρόνος έναρξης της ορισμένου χρόνου σύμβασης (εποχιακή απασχό¬ 
ληση) και χρόνος λήξης, η ημερομηνία λύσης της ορισμένου χρόνου 
σύμβασης. 

5. Απαραίτητες προϋποθέσεις γαι την υπαγωγή στα προγράμματα 
αυτά είναι: 

α) να μην έχει απολύσει άτομο με ειδικές ανάγκες κατά τη διάρκεια 
των τριών (3) μηνών που προηγούνται της ημερομηνίας υποβολής στην 
αρμόδια Υπηρεσία της σχετικής αίτησης. 

β) Τα άτομα που θα προσληφθούν να έχουν υπαχθεί στις διατάξεις 
του Ν.1648/86. 

γ) Να έχουν την Ελληνική υπηκοότητα ή την υπηκοότητα κράτους - 
μέλους της ΕΟΚ ή την Κυπριακή υπηκοότητα ή να είναι Έλληνες ομο¬ 
γενείς που έχουν έλθει από την αλλοδαπή ή να εμπίπτουν στο άρθρο 11 
του ΚΑΝ/ΕΟΚ/1612/68. 

Παρέχεται η ευχέρεια να υπαχθούν στο πρόγραμμα και εργοδότες 
που κατά την περίοδο αυτή των τριών (3) μηνών (προϋπόθεση α) απέλυ¬ 
σαν μεν άτομο με ειδικές ανάγκες, αλλά το αντικατέστησαν με άλλο. 
Επίσης και σ’ εκείνους που δεν αντικατέστησαν το άτομο με ειδικές ανά¬ 
γκες που απολύθηκε κατά την ίδια χρονική περίοδο, επειδή έληξε η σύμ¬ 
βαση εργασίας του ή στρατεύθηκε ή συνταξιοδοτήθηκε. 

Στις περιπτώσεις που παρέχεται η ευχέρεια μη αντικατάστασης κατά 
το κρίσιμο τρίμηνο (λήξη χρόνου σύμβασης εργασίας, στράτευση και 
συνταξιοδότηση ατόμου με ειδικές ανάγκες) ο εργοδότης πρέπει κατά 
την ημέρα υποβολής των δικαιολογητικών του να καταθέσει και τα ανά¬ 
λογα δικαιλογητικά. 

6. Σε περίπτωση απόλυσης ατόμου με ειδικές ανάγκες πριν από την 
λήξη των δέκα πέντε (15) μηνών ο εργοδότης είναι υποχρεωμένος να το 
αντικαταστήσει με άλλο άτομο προστατευόμενο του Ν.1648/86 το αρ¬ 
γότερο μέσα σε σαράντα πέντε (45) εργάσιμες ημέρες από την απόλυση. 
Στην περίπτωση αυτή η επιχορήγηση θα συνεχιστεί από την ημερομηνία 
της αντικατάστασης του απολυθέντος και μέχρι τη λήξη του προγράμ¬ 
ματος. 

Στην αντίθετη περίπτωση είναι υποχρεωμένος να επιστρέψει το μισό 
του ποσού της επιχορήγησης που του καταβλήθηκε μέχρι την ημέρα της 
απόλυσης του ατόμου αυτού. 

Εξαιρείται της υποχρέωσης αυτής ο εργοδότης που δεν εξευρίσκει 
άλλο άτομο με ειδικές ανάγκες της αυτής ή παραπλήσιας ειδικότητας 
βεβαιουμένου τούτου από την αρμόδια κατά τόπο Υπηρεσία του ΟΑΕΔ. 
Η βεβαίωση αυτή θα παραμένει στο φάκελλο της επιχείρησης που,τηρεί 
η κατά τόπο αρμόδια Υπηρεσία του ΟΑΕΔ. 

Επίσης εξαιρείται της παραπάνω υποχρέωσης ο εργοδότης που κατά 
το διάστημα του 15μηνου ο εργαζόμενος του απεχώρησε οικειόθελώς ή 
στρατεύθηκε ή συνταξιοδοτήθηκε. Στην περίπτωση αυτή ο εργοδότης 
θα επιχορηγηθεί κανονικά μέχρι την προτεραία της οικειοθελούς απο¬ 
χώρησης ή στράτευσης ή.συνταξιοδότησης του ατόμου με ειδικές ανά¬ 
γκες με υποχρεούμενος στην αντικατάστασή του με άλλο άτομο με ειδι¬ 
κές ανάγκες προστατευόμενο του Ν. 1648/86 εκτός, εάν ο ίδιος επιθυ- 
μεί. 

Άτομα με ειδικές ανάγκες που προσλαμβάνονται σε αντικατάσταση 
ατόμων με ειδικές ανάγκες που υπάγονται στο πρόγραμμα μπορούν να 
υπαχθούν σ’ αυτό για το υπόλοιπο χρονικό διάστημα του 15μήνου της 
επιχορήγησης έστω και αν ανήκουν σε άλλη ηλικία από τα αντικαθιστώ- 
μενα. 

6α. Ειδικά γία την περίπτωση απόλυσης ατόμου με ειδικές ανάγκες 
που απασχολείται σύμφωνα με τις διαδικασίες που ορίζει η παράγραφος 
4β (απόλυση πριν τη λήξη της ορισμένου χρόνου σύμβασης εργασίας) ο 
εργαδότης υποχρεούται να επιστρέψει το μισό του ποσού της επιχορήγη¬ 
σης που του καταβλήθηκε μέχρι την ημέρα της απόλυσης του ατόμου 
αυτού χωρίς νά έχει σε περίπτωση αντικατάστασης δυνατότητα συνέχι¬ 
σης της επιχορήγησης. 

7. Δεν επιχορηγούνται εργοδότες για εργαζομένους οι οποίοι είναι 

σύζυγοί τους ή συνδέονται με Α' βαθμό συγγένειας ή είναι ετερόρρυθμοι 
ή ομόρρυθμοι εταίροι της ίδιας επιχείρησης ή αποτελούν μέλη του Διοι¬ 
κητικού Συμβουλίου της Εταιρείας, ανεξάρτητα από το νομικό καθε¬ 
στώς της. 

Είναι δυνατόν να επιχορηγηθούν εταίροι Εταιρείας Περιωρισμένης 
Ευθύνης (ΕΠΕ) και Ανώνυμης Εταιρείας (ΑΕ), όπως και οι σύζυγοι και 
τα παιδιά τους εφόσουν αυτοί θα είναι μισθωτοί της ΕΠΕ ή ΑΕ και δεν 
θα αποτελούν μέλη του Δ.Σ. αυτών. 

Για τους Συνεταιρισμούς οπωσδήπδτε τα μέλη αυτών δεν είναι δυνα¬ 
τόν να επιχορηγηθούν εξαιρουμένων των αγροτοκτην ατροφικών. 

8. Δεν είναι δυνατόν να επιχορηγηθούν εργοδότες για τα ίδια άτομα 
για τα οποία έχουν ήδη επιχορηγηθεί κατά τα προηγούμενα ετη 1987, 
1988, 1989. 

9. Η προθεσμία πλήρωσης των θέσεων που εγκρίνονται από τον Δ/ 
ντή ή Προϊστάμενο των αρμοδίων ως ανωτέρω Υπηρεσιών είναι δύο (2) 
μήνες το αργότερο από την ημερομηνία κοινοποίησης της σχετικής από¬ 
φασης. 

Ειδικά για τις αποφάσεις που θα εκδοθούν μετά την 1 Νοεμβρίου 
1990 η ανωτέρω προθεσμία περιορίζεται μέχρι 31 Δεκεμβρίου 1990. 

10. Για να υπαχθεί στα προγράμματα αυτά μια επιχείρηση ή εργοδό¬ 
της πρέπει να υποβάλει στην αρμόδια Υπηρεσία του ΟΑΕΔ (Υ. Νομού, 
ΤΥ, Γρ. Εργασίας ή Γραφείο Εργασίας ατόμων με ειδικές ανάγκες) τα 
εξής δικαιολογητικά: 

. α) Αίτηση που θα περιέχει την επωνυμία του εργαοδότη, τα αντικεί¬ 
μενα της οικονομικής δραστηριότητας και τον αριθμό των ατόμων που 
θα προσλάβει σύμφωνα με το πρόγραμμα. 

β) Αντίγραφο μισθοδοτικών καταστάσεων των τριών (3) μηνών που 
προηγούνται από το μήνα υποβολής της αίτησης του εργοδότη για την 
υπαγωγή του στο πρόγραμμα ή κατάσταση απόδοσης ασφαλιστικών ει¬ 
σφορών των μηνών εκείνων που προηγούνται της κρίσιμης περιόδου. 

Εξαιρούνται από την υποχρέωση αυτή οι νεοσύστατες επιχειρήσεις, οι 
Δήμοι, Κοινότητες, οι Δημοτικές και Κοινοτικές Επιχειρήσεις. 

γ) Υπεύθυνη δήλωση του Ν.Δ. 1599/86 ότι το τρίμηνο που προη¬ 
γείται από το μήνα της πρόσληψης του ατόμου με ειδικές ανάγκες δεν 
απέλυσε άλλους προστατευόμενους του Ν. 1648/86 ή ότι τόσο αυτούς 
που απέλυσε τους αντικατέστησε ή δεν αντικατέστησε εκείνους που δεν 
είχε υποχρέωση από το πρόγραμμα να αντικαταστήσει και ότι έλαβε 
γνώση και αποδέχεται τους όρους του προγράμματος αυτού. 

Κατά το ενδιάμεσο χρόνο μεταξύ ημερομηνίας αίτησης και ημερομη¬ 
νίας έκδοσης της σχετικής απόφασης δεν δικαιολογούνται απολύσεις ή 
οικειοθελείς αποχωρήσεις ατόμων με ειδικές ανάγκες, εκτός αν ο εργο¬ 
δότης κάνει ισάριθμες προσλήψεις. 

11. Η πρώτη επιχορήγηση θα καταβάλλεται στον εργοδότη μετά 
από δίμηνη τουλάχιστον απασχόληση του εργαζομένου. Στη συνέχεια 
και μέχρι τη λήξη της 12 μήνου της επιχορήγησης θα καταβάλλεται 
κάθε μήνα, με την επιφύλαξη της κατωτέρω παραγρ. 14. 

12. Για την καταβολή της επιχορήγησης ο εργοδότης θα υποβάλει 
στην Υπηρεσία του ΟΑΕΔ (ΥΝ ή ΤΥ κ.λ.π.) τα εξής δικαιολογητικά: 

α) Κατάσταση χωριστή για κάθε πρόγραμμα που θα περιλαμβάνει το 
ονοματεπώνυμο των προσληφθέντων βάσει του προγράμματος, τη χρο¬ 
νολογία γέννησης, την ειδικότητα, το ποσό με το οποίο βαρύνεται ο 
ΟΑΕΔ σύμφωνα με το πρόγραμμα, το συνολικό ακαθάριστο ποσό που 
δικαιούται ο εργαζόμενος και στήλη υπεύθυνης δήλωσης στην οποία 
έχουν υπογράψει τα προσληφθέντα άτομα με ειδικές ανάγκες ότι απα¬ 
σχολήθηκαν και πληρώθηκαν για το χρονικό διάστημα για το οποίο ζη¬ 
τείται η επιχορήγηση. Φωτοτυπημένο αντίγραφο ης αναγγελίας πρόσ¬ 
ληψης του ατόμου με ειδικές ανάγκες ή βεβαίωση της αρμόδιας Υπηρε¬ 
σίας του ΟΑΕΔ ότι το άτομο που έχει προσληφθεί είναι προστατευόιζενο 
του Ν. 1648/86. 

β) Βιβλιάριο αγοράς ενσήμων για το χρονικό διάστημα της επιχορή- 
γησης. (Φωτοτυπία του βιβλιαρίου θα κατατίθεται στην αρμόδια Υπη¬ 
ρεσία μας). 

Ειδικά για την πρώτη επιχορήγηση του διμήνου (παρ. 11), αρκεί 
υπεύθυνη δήλωση του Ν.Δ. 1599/86 του εργοδότη ότι θα καταβάλλει 
μέσα στις νόμιμες προθεσμίες τις ανάλογες εισφορές. 

13. Εργοδότες που έχουν υπαχθεί στα προγράμματα απασχόλησης 
του ΟΑΕΔ που καταρτίσθηκαν με την κοινή απόφαση των Υπουργών 
Εργασίας και Οικονομικών 32852/7.2.89 θα επιχορηγούνται από 
1.1.90 και μέχρι λήξεως του χρόνου της επιχορήγησής τους για απα- 
σχόληση ατόμων μετά την ημερομηνία αυτή με το αυξημένο ποσό της 
Ααρ. 3 της παρούσας, χωρίς να απαιτείται ή έκδοση νέας απόφασης. 

Η ανωτέρω αύξηση του ποσού επιχορήγησης αφορά μόνο εργοδότες 
που θα συνεχίσουν να απασχολούν προσωπικό μετά την 1.1.90 και που 


ήδη έχουν υπαχθεί στα προγράμματα σύμφωνα με την 32852/7.2.89 
κοινή απόφαση των Υπουργών Εργασίας και Οικονομικών. 

14. Αξιώσεις εργοδοτών για είσπραξη επιχορήγησης για άτομα που 
θα υπαχθούν στα προγράμματα της απόφασης αυτής, ασκούνται μέσα 
σε έξι (6) το αργότερο μήνες από το μήνα της πραγματικής απασχόλη¬ 
σης των ατόμων αυτών. Μετά περέλευση της προθεσμίας αυτής η αξί¬ 
ωση του εργοδότη παραγράφεται. 

Ως ημερομηνία κατάθεσης δικαιολογητικών πληρωμής της επιχορή¬ 
γησης λογίζεται πάντα η πρώτη του μηνός εκείνου μέσα στον οποίο κα¬ 
τατέθηκαν, ανεξάρτητα από την πραγματική ημέρα που πρωτοχολλή- 
θηκαν τα σχετικά δικαιολογητικά. 

15. Είναι δυνατή η επιμήκυνση του Χρόνου επιχορήγησης εργοδότη 
(δωδεκαμήνου) κατά ένα (1) το πολύ μήνα για μη απόλυση προσωπι¬ 
κού, σε περίπτωση χορήγησης ομαδικής άδειας απουσίας προσωπικού, 
σοβαρής ασθένειας εργαζομένου, αδείας χωρίς αποδοχές, αδείας κυή- 
σεως και κυοφορίας, κ.λ.π. μετά από αίτηση του εργοδότη και απόφαση 
του Δ/ντή της αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης ατόμου μέσα στην προθεσμία 
των σαράντα πέντε (45) ημερών η εκπρόθεσμης αντικατάστασης που 
βεβαιώθηκε από την αρμόδια Υπηρεσία του Ο.Α.Ε.Δ. είναι δυνατή η 
επιμήκυνση του χρόνου επιχορήγησης κατά ένα το πολύ μήνα για κάθε 
άτομο που αντικαταστάθηκε μετά από αίτηση του εργοδότη και απόφα¬ 
ση του αρμόδιου Διευθυντή της Υπηρεσίας. 

16. Κάθε διαφορά που τυχόν θα προκύπτει κατά την εφαρμογή της 
απόφασης αυτής μεταξύ εργοδότη και Ο.Α.Ε.Δ. θα επιλύεται με από¬ 
φαση του Δ.Σ. 

17. Η ισχύς της απόφασης αυτής αρχίζει από την 1η Ιανουάριου 
1990 και λήγει την 31.12.1990, εκτός αν ο αριθμός των προβλεπομέ- 
νων για κάθε πρόγραμμα θέσεων πληρωθεί ενωρίτερα. 

18. Από την ισχύ της απόφασης αυτής παύει να ισχύει η 32852/ 
7.2.89 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

Γ. ΑΓΑΠΗΤΟΣ 1. ΚΟΥΚΙΑΔΗΣ 

-♦- 

Αριθ. Α3α/οικ.3907 (6) 

Σύσταση Κέντρου Ψυχικής Υγείας (Κ.Ψ.Υ.) στην Χαλκίδα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 21 του Ν. 1397/83 «Εθνικό Σύστημα 
Υγείας.» (ΦΕΚ 143/τ. Α/83). 

2. Τις διατάξεις του άρθρου 12 του Ν. 1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας και άλλες δια¬ 
τάξεις» (ΦΕΚ 217/τ. Α/85), αποφασίζουμε: 

Άρθρο 1 

Σύσταση 

Συνιστάται κέντρο Ψυχικής Υγείας (Κ.Ψ.Υ.) στο Δήμο Χαλκίδας ως 
αποκεντρωμένη οργανική μονάδα του Γενικού Νομαρχιακού Νοσοκο¬ 
μείου Χαλκίδας. 

Άρθρο 2 

Σκοπός 

Σκοπός των Κ.Ψ.Υ., σύμφωνα με τις διατάξεις της παρ. 3 του άρ¬ 
θρου 21 του Ν. 1397/83, είναι.η ψυχοκοινωνική μέριμνα, η συμβου¬ 
λευτική παρέμβαση στην κοινότητα και η διαφώτιση, η πρόληψη, η θε¬ 
ραπεία και η συμβολή στην αποκατάσταση και κοινωνική ένταξη του 
αρρώστου 

Άρθρο 3 
Διάρθρωση 

1. Το Κ.Ψ.Υ. αποτελεί αυτοτελή διεύθυνση: 

2. Η υπηρεσία του Κ.Ψ.Υ. απαρτίζεται από 

α) Ιατρεία Ψυχιατρικής και Παιδοψυχιατρικής 

β) Μονάδα Μερικής Νοσηλείας (ημερήσιας ή νυκτερινής) 

γ) Γραφείο Κοινωνικής Φροντίδας 

δ) Γραφείο Γραμματείας 

Άρθρο 4 
Σύσταση θέσεων 

1. Για τις ανάγκες του Κ.Ψ.Υ. συνιστώνται οι παρακάτω κατά κατη¬ 
γορία και κλάδο θέσεις προσωπικού. 

Α'. ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΨΥΧΟΛΟΓΩΝ 
Τέσσερεις (4) θέσεις. 

ΚΛΑΔΟΣ ΠΕ ΛΟΓΟΘΕΡΑΠΕΤΤΩΝ 
Μία (1) θέση 

ΚΛΑΔΟΣ ΠΕ ΠΑΙΔΑΓΩΓΩΝ 
Μία (1) θέση 

ΚΛΑΔΟΣ ΠΕ ΕΚΠΑΙΔΕΥΤΙΚΩΝ 
Μία (1) θέση. 

Β’. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ ΠΡΟ¬ 
ΝΟΙΑΣ 

Μία (1) θέση. 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Τέσσερις (4) θέσεις. 

ΚΛΑΔΟΣ ΤΕ ΕΠΙΣΚΕΠΤΩΝ ΤΡΙΩΝ ΥΓΕΙΑΣ 
Τρεις (3) θέσεις. 

ΚΛΑΔΟΣ ΤΕ ΝΟΣΗΛΕΥΤΙΚΗΣ 
Τρεις (3) θέσεις. 

ΚΛΑΔΟΣ ΤΕ ΕΡΓΟΘΕΡΑΠΕΥΤΩΝ 
Μία (1) θέση. 

ΚΛΑΔΟΣ ΤΕ ΛΟΓΟΘΕΡΑΠΕΥΤΩΝ 
Μία (1) θέση 

που πληρούται μόνο σε περίπτωση έλλειψης υποψηφίων του κλάδου ΠΕ 
Λογοθεραπευτών. 

Γ'. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔίρίΚΗΤΙΚΟΣ ΛΟΓΙΣΤΙΚΟΣ 
Δύο (2) θέσεις. 

ΚΛΑΔΟΣ ΔΕ ΤΕΧΝΙΚΟΣ 
Μία (1) θέση. 

Δ'. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΕΠΙΜΕΛΗΤΩΝ 
Μία (1) θέση. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Δύο (2) θέσεις. 

Άρθρο 5 

Προσόντα' διορισμού 

1. Ως προσόντα διορισμού στις θέσεις του κλάδου γιατρών Ε.Σ.Υ. 
ορίζονται αυτά που κάθε φορά καθορίζονται από τις ισχύουσες διατά¬ 
ξεις. 

2. Για τους λοιπούς κλάδους προσόντα διορισμού κατά κατηγορία, 
κλάδο και ειδικότητα ορίζονται αυτά που καθορίζονται με τον οργανισμό 
του οικείου νοσοκομείου. 

3. Προκειμένου για τους κλάδους ΠΕ Παιδαγωγών και ΠΕ Εκπαι¬ 
δευτικών (επαγγελματικών συμβούλων) προσόν διορισμού ορίζεται 
πτυχίο ή δίπλωμα του Τμήματος Φιλοσοφικών και Κοινωνικών Σπου¬ 
δών ή του Τμήματος Φιλοσοφίας, Παιδαγωγικής και Ψυχολογίας ή του 
Τμήματος Ψυχολογίας Α.Ε.Ι. της ημεδαπής ή ισότιμο αντίστοιχης ειδι¬ 
κότητας σχολής της αλλοδαπής, με εξειδίκευση ή εμπειρία σε άτομα με 
νοητική καθυστέρηση και ψυχωτικά. 

Ειδικώτερα για τον κλάδο ΠΕ Εκπαιδευτικών (επαγ. συμβούλων) 
απαιτείται και μετεκπαίδευση σε θέματα Επαγγελματικού Προσανατο¬ 
λισμού. 

Άρθρο 6 
Πλαισίωση 

1. Τα Ιατρεία του Κ.Ψ.Υ. πλαισιώνονται από 
α) Γιατρούς του κλάδου Ε.Σ.Υ. 

β) Γιατρούς ειδικευόμενους στη Ψυχιατρική και Παιδοψυχιατρική, 
σύμφωνα με όσα κάθε φορά ισχύουν. 

γ) Ψυχολόγους, Λογοθεραπευτές, ειδικούς Παιδαγωγούς και προ¬ 
σωπικό άλλων συναφών κλάδων. 

2. Το Γραφείο Κοινωνικής φροντίδας πλαισιώνεται από το προσω¬ 
πικό των κλάδων κοινωνικής εργασίας, επισκεπτών - τριών υγείας και 
άλλων συναφών ειδικοτήτων. 

3. Το Γραφείο Γραμματείας πλαισιώνεται από το προσωπικό των 


λοιπών κλάδων του Κ.Ψ.Υ. 

4. Το προσωπικό πέραν από τα κατά κλάδο και κατηγορία καθήκο- 
ντά του, μετέχει και στις «Ψυχιατρικές Ομάδες» που συγκροτούνται 
κάθε φορά από τον Δ/ντή του Κ.Ψ.Υ. 

Άρθρο 7 
Προϊστάμενοι 

1. Στο Κ.Ψ.Υ. προΐσταται: 

α) Στην Δ/νση γιατρός με βαθμό Δ/ντή, που υπηρετεί σ’ αυτό και 
εκλέγεται από τους γιατρούς του Κ.Ψ.Υ., σύμφωνα με τις διατάξεις της 
παρ. 5 του άρθρου 18 του Ν. 1397/83 και ο οποίος ασκεί τα καθήκο¬ 
ντα του προϊσταμένου, παράλληλα με τα λοιπά καθήκοντα του. 

Αν δεν υπηρετεί γιατρός με βαθμό Διευθυντή, καθήκοντα προϊσταμέ¬ 
νου ασκεί ο ανώτερος σε βαθμό γιατρός από αυτούς που υπηρετούν στο 
Κ.Ψ.Υ. και σε περίπτωση ομοιοβάθμων, ο αρχαιότερος στον κλάδο για¬ 
τρών Ε.Σ.Υ. 

β) Στο γραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ Επισκεπτών - 
τριών Υγείας. 

γ) Στο γραφείο Γραμματείας, υπάλληλος της κατηγορίας ΤΕ του 
κλάδου ΤΕ Διοίκησης μονάδων υγείας και πρόνοιας ή του κλάδου ΔΕ 
Διοικητικού - Λογιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π,Δ.Δ. και Ο.Τ.Α. και άλλες διατάξεις» (ΦΕΚ 37/τ. Α/86). 

Άρθρο 8 
Αρμοδιότητες 

Οι αρμοδιότητες του Διευθυντή του Κ.Ψ.Υ. καθώς και των Ιατρείων 
και γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του προϊσταμένου της Δ/νσης 
και είναι υπεύθυνος για τον συντονισμό και τη λειτουργία των Ιατρείων 
και Γραφείων του Κ.Ψ.Υ. 

2. Αρμοδιότητες των Ιατρείων του Κ.Ψ.Υ. είναι η ευθύνη για την πα¬ 
ροχή υπηρεσιών ψυχικής υγείας, σύμφωνα με τις διατάξεις του άρθρου 
21 του Ν. 1397/83. 

3. Αρμοδιότητες του Γ ραφείου Κοινωνικής Φροντίδας είναι η ευθύνη 
για την οργάνωση παροχής υπηρεσιών κοινωνικής φροντίδας στον πλη¬ 
θυσμό καθώς και η εφαρμογή και η υλοποίηση αντίστοιχων προγραμ¬ 
μάτων στα πλαίσια του σκοπού του Κ.Ψ.Υ. 

4. Αρμοδιότητες του Γραφείου γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Ψ.Υ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων του Κ.Ψ.Υ., την τήρηση του γενικού Πρωτοκόλου την διακίνηση 
της αλληλογραφίας καθώς και την χορήγηση πιστοποιητικών στους αρ¬ 
ρώστους, όταν τα ζητούν, μετά από υποβολή σχετικής αίτησης. 

β) Η φροντίδα για κάθε θέμα που έχει σχέση με την καθαριότητα των 
χώρων Κ.Ψ.Υ., την εποπτεία των γενικών εργασιών και τη φύλαξη και 
διανομή των εφοδίων και υλικών που χρειάζονται για την λειτουργία 
του. 

5. Οι αρμοδιότητες του Κ.Ψ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας και μέχρι να εκ- 
δοθεί ο εσωτερικό κανονισμός λειτουργίας, σύμφωνα με τις αποφάσεις 
του Δ.Σ. του νοσοκομείου που υπάγεται το Κ.Ψ.Υ. και τις γενικότερες 
κατευθύνσεις και υποδείξεις του Υπουργείου Υγείας, Πρόνοιας και Κοι¬ 
νωνικών Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 

Αριθ. Α3α/οικ.1581 (7) 

Μεταφορά Π.Ι.Μιχοΐου Ν. Αχαΐας από το Κ.Τ. Βάρδας Ν. Ηλείας στο 
Κ.ΐ. Κάτω Αχαΐας Ν. Αχαΐας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Την αριθ. Α3α/οικ. 4597/86 κοινή απόφαση «Σύσταση Κ.Τ. 
Κάτω Αχαΐας Ν. Αχαΐας» (ΦΕΚ 97/Β/86). 

3. Την αριθ. Α3α/οικ10615/88 κοινή απόφαση «Συμπλήρωση και 
τροποποίηση της Α3α/οικ. 6559/86 κοινής απόφασης «Σύσταση Κ.Υ. 
Βάρδος Ν. Ηλείας» (ΦΕΚ 224/Β/86)» (ΦΕΚ 541/Β/88). 

4. Την Αριθ. Α3α/οικ. 146/89 κοινή απόφαση «Συμπλήρωση και 
τροποποίηση της Α3α/οικ. 4597/86 κοινής απόφασης» «Σύσταση 
Κ.Υ. Κάτω Αχαΐας Ν. Αχαΐας» (ΦΕΚ 97/Β/86)» (ΦΕΚ 26/Β/89), 
αποφασίζουμε: 

Άρθρο Μόνο 

1. Το περιφερειακό Ιατρείο Μιχοΐου Ν. Αχαΐας που συστάθηκε με την 
παρ. 2 του άρθρου 3 της Α3α/οικ. 10615/88 κοινής απόφασης 
(ΦΕΚ 541 /Β/88), ως αποκεντρωμένη μονάδα του Κ.Υ. Βάρδοις Ν. 
Ηλείας, μεταφέρεται - με το σύνολο των κοινοτήτων που εξυπηρετεί - 
στο Κ.Υ. Κάτω Αχαΐας Ν. Αχαΐας, που συστάθηκε με την Α3α/ 
οικ.4597/86 κοινή απόφαση (ΦΕΚ 97/Β/86) και λειτουργεί ως απο¬ 
κεντρωμένη μονάδα του. 

2. Οι εξυπηρετούμενες από το Π.Ι. Μιχοΐου Κοινότητες: Μιχοΐου, 
Αγίου Νικολάου (Σπάτων και Άνω Βελιτσών που προβλέπονται από το 
άρθρο 2 της Α3α/οικ. 10615/88 κοινής απόφασης (ΦΕΚ 541/Β/88) 
στην περιοχή ευθύνης του Κ.Υ. Βάρδας Ν. Ηλείας, μεταφέρονται στην 
περιοχή ευθύνης του Κ.Υ. Κάτω Αχαΐας και προστίθενται στις Κοινότη¬ 
τες που ορίζονται με το άρθρο 2 της Α3α/οικ. 146/89 κοινής απόφασης 
(ΦΕΚ 26/Β/89). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
-♦- 

Αριθ. Ε3α/οικ./1579 (8) 

Σύσταση Π.Ι. 24ωρης ετοιμότητας Θηρασίας του Κ.Υ. Θήρας Ν. Κυ¬ 
κλάδων. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Την αρ. Α3α/οικ. 11230/87 κοινή απόφαση (ΦΕΚ 452/Β/87), 
αποφασίζουμε: 

Άρθρο Μόνο 

Συμπληρώνοντας το άρθρο 3 της Α3α/οικ. 11230/87 κοινής απόφα¬ 
σης «Συμπλήρωση και τροποποίηση της Α3α/οικ. 13718/86 κοινής 
απόφασης «Σύσταση Κ.Υ. Θήρας Ν. Κυκλάδων» (ΦΕΚ 564/Β/86) 
ορίζουμε ότι: 

Συνιστάται Περιφερειακό Ιατρείο (Π.Ι.) 24ωρης ετοιμότητας Θηρα¬ 
σίας ως αποκεντρωμένη μονάδα του Κ.Υ. Θήρας Ν. Κυκλάδων, με 
έδρα την κοινότητα Θηρασίας, που εξυπηρετεί όλη την περιοχή του νη¬ 
σιού Θηρασίας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
-♦- 

Αριθ. Α3α/οικ./1580 (9) 

Υπαγωγή της Κοινότητας Μιντιλογλίου Νομού Αχαΐας στην περιοχή 
ευθύνης του Π.Ι. Βραχνέϊκων του Κ.Υ. Κάτω Αχαΐας Νομού Αχαΐας. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Την αρ. Α3α/οικ. 146/89 κοινή απόφαση «Συμπλήρωση και τρο¬ 
ποποίηση της Α3α/οικ. 4597/86 κοινής απόφασης «Σύσταση Κ.Υ. 
Κάτω Αχαΐας Ν. Αχαΐας» (ΦΕΚ 97/Β/86)» (ΦΕΚ 26/Β/89), απο¬ 
φασίζουμε: 

Άρθρο Μόνο 

1. Η κοινότητα Μιντιλογλίου Νομού Αχαΐας υπάγεται στην περιοχή 
ευθύνης του Κ.Υ. Κάτω Αχάας και προστίθεται στις κοινότητες που ορί¬ 
ζονται με το άρθρο 2 της αρ. Α3α/οικ. 146/89 κοινής απόφασης 
(ΦΕΚ 26/Β/89). 

2. Το περιφερειακό Ιατρείο Βραχνέϊκων που αποτελεί αποκεντρω¬ 
μένη μονάδα του Κ.Υ. Κάτω Αχαΐας εξυπηρετεί και την Κοινότητα Μι- 
ντιλογλίου επί πλέον όσων ορίζονται με το εδάφιο 2 της παρ. 1 του άρ¬ 
θρου 4 της αναφερόμενης στην προηγούμενη παράγραφο απόφασης. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
-♦- 

Αριθ. Α3α/οικ./1578 (10) 

Υπαγωγή της Κοινότητας Ελαιώνας Αΐγιαλείας Νομού Αχαΐας στην 

περιοχή ευθύνης του Π.Ι. 24ωρης ετοιμότητας Διακοπτού του Κ.Υ. 

Ακρατος. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Την αρ. Α3α/οικ. 5219/85 κοινή απόφαση «Σύσταση Κ.Υ. 
Ακράτας Ν. Αχαΐας (ΦΕΚ 264/Β/85). 

3. Την αρ. Α3α/οικ. 10613/89 κοινή απόφαση «Συμπλήρωση και 
τροποποίηση της Α3α/οικ. 5219/85 Κοινής απόφασης «Σύσταση 
Κ.Υ. Ακράτας Ν. Αχαΐας (ΦΕΚ 264/Β/85)» (ΦΕΚ 541/Β/88), απο¬ 
φασίζουμε: 

Άρθρο Μόνο 

1. Η κοινότητα Ελαιώνα Αΐγιαλείας Νομού Αχαΐας υπάγεται στην 
περιοχή ευθύνης του Κ.Υ. Ακράτας Ν. Αχαΐας και προστίθεται στις κοι¬ 
νότητες που ορίζονται με το άρθρο 1 της Α3α/οικ. 5219/85 κοινής 
απόφασης (ΦΕΚ 264/Β/85). 

2. Το Περιφερειακό Ιατρείο 24ωρης ετοιμότητας Διακοπτού, που 
αποτελεί αποκεντρωμένη μονάδα του Κ.Υ. Ακράτας, εξυπηρετεί και την 
κοινότητα Ελαιώνα Αΐγιαλείας, επιπλέον όσων ορίζονται με την παρ. 1 

του άρθρου 2 της Α3α/οικ, 10613/88 κοινής απόφασης (ΦΕΚ 541/ 
Β/88). 

Η απόφιχση οιυτή να δημοσιευθεί στην Εφημερίδα της Κυβερνήσειυς. 

Αθήνα, 5 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΖ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
- 

Αριθ. Α3 β/867 (11) 

Μεταφορά θέσεων ειδιχευομένων γιατρών για την ειδικότητα της 
Μαιευτικής - Γυν/γίας από το Περιφερειακό Γεν. Νοσ. Πατρών 
«ΑΓΙΟΣ ΑΝΔΡΕΑΣ» στο Πανεπιστημιακό Περιφ. Γεν. Νοσ. Πα¬ 
τρών. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 «Ρυμίσεις για 
την εφαρμογή και ανάπτυξη του Ε.Σ.Τ. κ.λπ.» (ΦΕΚ 217/Α/85). 

2. Την αριθ. Α3β/οικ. 10638/19.7.88 κοινή απόφαση (ΦΕΚ 5/5/ 
Β/25.7.88), με την οποία μεταφέρθηκε η Παν/κή Μαιευτική Γυνκαι- 
κολογική Κλινική στο Πανεπιστημιακό Περιφερειακό Γ εν. Νοσοκομείο 
Πατρών και συνεπώς καταργείται η κλινική αυτή στο Περ. Γεν. Νοσ. 
Πατρών «Ο ΑΓΙΟΣ ΑΝΔΡΕΑΣ», αποφασίζουμε: 

1. Οι επτά (7) θέσεις ειδικευόμενων γιατρών για την ειδικότητα της 
Μαιευτικής - Γυναικολογίας, που έχουν συσταθεί με το Π. Δ/γμα 
187/81 (ΦΕΚ 53/Α/81) και την αρ. Α3β/12138/83 κοινή από¬ 
φαση (ΦΕΚ 263/Β/83) στο Περ. Γεν. Νοσ. Πατρών «ΑΓΙΟΣ ΑΝ¬ 
ΔΡΕΑΣ» μεταφέρονται και προστίθενται στον οργανισμό του Πανεπι¬ 
στημιακού Περ. Γεν. Νοσ. Πατρών. 

2. Οι γιατροί που έχουν διορισθεί και ειδικεύονται στις παραπάνω θέ¬ 
σεις συνεχίζουν την ειδίκευσή του στο Πανεπιστημιακό Περιφερειακό 
Γενικό Νοσοκομείο Πατρών. 

Η απόφαση αυτή να δημοσιευθεί στην Εφημερίδα της Κυβερνήσεους. 

Αθήνα, 5 Μαρτίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
-+- 

Αριθ. οιχ/800/ΤΣΕΠ 32 (12) 

Αναπροσαρμογή πιστωτικών διευκολύνσεων στους σεισμοπαθείς του 
παλαιού προσφυγικού συνοικισμού στη Θήβα του Νομού Βοιωτίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφος 2 και 3 της από 27.7.78 
Πράξεως Νομοθετικού Περιεχομένου (ΦΕΚ Α' 117) «Περί αποκατα- 
στάσεως ζημιών εκ σεισμών Βορ. Ελλάδος» που κυρώθηκε, τροποποιή¬ 
θηκε και συμπληρώθηκε με το Ν. 867/79 (ΦΕΚ Α’ 24). 

2. Τις διατάξεις του Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου περί αποκαταστάσεως ζημιών εκ 
των σεισμών 1981». (ΦΕΚ Α’ 203). 

3. Τις διατάξεις του Ν. 1283/82 (ΦΕΚ Α' 114). 

4. Τις διατάξεις του άρθρου 3, παράγραφος 3, τελευταίο εδάφιο του 
Ν. 1266/82 (ΦΕΚ Α' 81) «Περί οργάνων ασκήαεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις» 
όπως συμπληρώθηκε με το άρθρο 25 παράγραφος 6 του Ν. 1418/84 
«Περί Δημοσίων Έργων και ρυθμίσεις συναφών θεμάτων» (ΦΕΚ Α' 
23). 

5. Την με αριθμό 304/5.3.81 απόφαση της Νομισματικής Επιτρο¬ 
πής της Τράπεζας της Ελλάδος «Περί λήψεως διαφόρων πιστωτικών 
μέτρων στους σεισμοπαθείς των Νομών Κορινθίας, Βοιωτίας και Αττι¬ 
κής». 

6. Την με αριθ. 366/13/10.6.82 απόφαση της Νομισματικής Επι¬ 
τροπής που συμπληρώνει και διευκρινίζει την 358/9.4.82 απόφαση 


της Νομισματικής Επιτροπής με την οποία τροποποιούνται και συμπλη¬ 
ρώνονται διατάξεις προηγουμένων αποφάσεων περί λήψεως πιστωτι¬ 
κών μέτρων για τους πληγέντες από τους σεισμούς που σημειώθηκαν σε 
διάφορες περιοχές της χώρας από το 1978 και μετέπειτα. 

7. Την με αριθ. οικ/4237/ΤΣΕΠ 37/12.12.88 (ΦΕΚ 896/Β/ 
13.12.88) Τριμερή Υπουργική Απόφαση για την αναπροσαρμογή πι¬ 
στωτικών διευκολύνσεων στους σεισμοπαθείς του παλαιού προσφυγικού 
συνοικισμού στη Θήβα του Ν. Βοιωτίας. 

8, Την 37391/3927/21.4.80 απόφαση του Υπουργού Χ.Ο.Π. με 
την οποία οριοθετήθηκε ο παλαιός προσφυγικός συνοικισμός της Θή¬ 
βας, αποφασίζουμε: 

1. Εγκρίνουμε για τα κτίσματα, του παλαιού προσφυγικού συνοικι¬ 
σμού της Θήβας, όπως αυτός οριοθετήθηκε με την 37391/3927/ 
21.4.80 απόφαση του Υπουργού Χωροταξίας, Οικισμού και Περιβάλ¬ 
λοντος και τα οποία επλήγησαν από τους σεισμούς του 1981, την ανα¬ 
προσαρμογή κατά ιδιοκτησία του ύψους του ειδικού στεγαστικού δα¬ 
νείου (συμπεριλαμβανομένης και της προβλεπόμενης δωρεάν κρατικής 
αρωγής) ως εξής: 

α) Προκειμένου για ανακατασκευή ολική ή μερική κτιρίων που κατέ¬ 
ρευσαν ή κρίθηκαν κατεδαφιστέα ή ασύμφορα επισκευής η ωμοπλινθό- 
κτιστα ή κροκαλλοδομημένα ή από ξηρολιθιά και χρησιμοποιούνται για 
κατοικίες μέχρι 55.000 δρχ. ανά τ.μ. εφόσον πρόκειται για την πρώτη 
κατεδαφιστέα κατοικία ή 50.000 δρχ. ανά τ.μ. για τις υπόλοιπες κατοι¬ 
κίες. 

ι. Στις περιπτώσεις που το εμβαδόν των κατεδαφιστέων κτιρίων είναι 
μικρότερο από 50 τ.μ., τότε το ποσό της στεγαστικής ενίσχυσης μπορεί 
να ανέλθει σε 2.750.000 δρχ. και μόνο για την πρώτη κατοικία. 

β. Προκειμένου για επισκευή ζημιών ακινήτων: 

Για την επισκευή ζημιών στα «μη φέροντα στοιχεία» ακινήτων 
οποιασδήποτε χρήσης, καθώς και αγροτικών οικιών (πλην λοιπών γε¬ 
ωργικών χτισμάτων) μέχρι δρχ. 20.000 ανά τ.μ., κατ’ ανώτατο όριο, 
δηλαδή μέχρι ποσού δρχ. 2.000.000 κατά περίπτωση. 

Για την αποκατάσταση ζημιών στο «φέροντα οργανισμό» ενός κτι¬ 
ρίου, το ποσό του στεγαστικού δανείου μπορεί να καλύπτει το σύνολο της 
αναγκαίας, για το σκοπό αυτό, δαπάνης. Στην περίπτωση αυτή, κάθε 
ιδιοκτήτης ή συνιδιοκτήτης αντίστοιχα θα δικαιούται, πέραν του παρα¬ 
πάνω στεγαστικού δανείου που αναλογεί στη χωριστή ιδιοκτησία του, 
και του απαιτούμενου πρόσθετου ποσού για την κάλυψη της δαπάνης 
που του αναλογεί προς αποκατάσταση των ζημιών στο «φέροντα οργανι¬ 
σμό». 

Το συνολικό ύψος του ως άνω στεγαστικού δανείου για επισκευές «μη 
φερόντων» και «φερόντων» στοιχείων κάθε οικοδομής, σε καμμιά περί¬ 
πτωση δεν θα υπερβαίνει το ποσό των 50.000 δρχ. ανά τ.μ. της επιφά¬ 
νειας της επισκευαζομένης ιδιοκτησίας. 

3. Το ανωτέρω καθοριζόμενο ύψος του στεγαστικού δανείου, θα κα¬ 
λυφθεί από τον Προϋπολογισμό Δημοσίων Επενδύσεων (ως δωρεάν 
κρατική αρωγή) ποσό που αντιστοιχεί: 

α. Σε ποσοστό 14,4% προκειμένου για δάνεια ανακατασκευής μόνον 
της πρώτης κατοικίας. 

β. Σε ποσοστό 15% προκειμένου για επισκευή ζημιών κατοικιών και 
μόνο της πρώτης κατοικίας. 

γ. Καθορίζουμε σαν ανώτατο μεν όριο δανειοδοτούμενης επιφάνειας 
τα 100 μ 2 , σαν κατώτατο δε τα 50 μ 2 . 

δ. Η συνολική διάρκεια των δανείων ορίζεται σε 15 (δέκα πέντε) χρό¬ 
νια, η δε εξόφλησή τους θα πραγματοποιηθεί με ισόποσες εξαμηνιαίες ή 
ετήσιες χρεωλυτικές δόσεις, η πρώτη από τις οποίες θα καταβληθεί 24 
(είκοσι τέσσερις) μήνες μετά από την υπογραφή της οικείας δανειστικής 
σύμβασης. ' 

ε. Τα δάνεια βαρύνονται με επιτόκιο 3,5 εκατοστιαίες μονάδες υψη¬ 
λότερο του ελάχιστου επιτοκίου απλού Ταμιευτηρίου που ισχύει κάθε 
φορά για κάθε πιστωτικό ίδρυμα, χωρίς προσαύξηση για προμήθεια, 
επιδοτούμενο κατά 100% από τον προϋπολογισμό Δημοσίων Επενδύ¬ 
σεων. 

στ. Οι προαναφερόμενες προσαυξήσεις δεν θα έχουν αναδρομική ισχύ 
για το ποσό του δανείου, μέρος ή όλου, που θα χορηγηθεί μέχρι την ημε¬ 
ρομηνία έναρξης ισχύος της παρούσας απόφασης. Για δε το υπολοιπό- 
αφορούν την υπόψη σεισμόπληκτη περιοχή. 

μενο ποσό ο υπολογισμός του δανείου θα γίνεται αναλογικά. 

ζ. Η εξακρίβωση του ύφους της δανειοδότησης, μέχρι την ημερομη¬ 
νία ισχύος της παρούσας, θα γίνεται με βεβαίωση της δανειοδότριας 
Τράπεζας. Οι προαναφερόμενες προσαυξήσεις αφορούν τις δανειοδοτού¬ 
μενες επιφάνειες με άτοκα για τους ιδιοκτήτες δάνεια, σύμφωνα με τις 
ισχύουσες Δ/ξεις και λοιπές Αποφάσεις, για την υπόψη σεισμόπληκτη 
περιοχή. 

η. Όλα τα παραπάνω ισχύουν και για τα δάνεια αυτοστέγασης που 
αφορούν την υπόψη σεισμόπληκτη περιοχή. 

θ. Κατά τα λοιπά θα έχουν εφαρμογή όσα προβλέπονται από τις ισχύ- 


ουοες διατάξεις για τη χορήγηση δανείων της ανωτέρω κατηγορίας, σε 
σεισμοπαθείς διαφόρων περιοχών της χώρας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΚΟΝΤΟΓΕΩΡΓΗΣ Γ. ΑΓΑΠΗΤΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Κ ΜΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




